b'\n_START_ARTICLE_\nParc Nacional de Theodore Roosevelt\n_START_SECTION_\nTheodore Roosevelt i la seva hist\xc3\xb2ria a les badlands de Dakota del Nord\n_START_PARAGRAPH_\nRoosevelt va arribar a les badlands de Dakota del Nord per tal de ca\xc3\xa7ar bisons el setembre de 1883. Durant el viatge, es va enamorar de l\'estil de vida dura i la "llibertat perfecta" d\'Oest. Ell va invertir 14.000 d\xc3\xb2lars en el Maltese Cross Ranch (Ranxo de la Creu de Malta), gestionat per Sylvan Ferris i Merrifield Bill, deu quil\xc3\xb2metres al sud de Medora. El mateix hivern, Ferris i Merrifield va construir la Maltese Cross Cabin (Caseta de la Creu de Malta). Despr\xc3\xa9s de la mort de la seva esposa i la seva mare el 14 de febrer de 1884, Roosevelt va tornar al seu ranxo en cerca de la cura que porporciona la soledat. Aquest estiu, va comen\xc3\xa7ar el seu segon ranxo, Elkhorn Ranch, 56 quil\xc3\xb2metres al nord de Medora. Va contractar dos llenyataires de Maine, Sewall Bill i Dow Wilmot, per a la seva operaci\xc3\xb3._NEWLINE_Roosevelt va tenir un gran inter\xc3\xa8s en els seus ranxos i en la ca\xc3\xa7a a l\'Oest, detallant les seves experi\xc3\xa8ncies en articles publicats en diaris i revistes. Va escriure tres obres importants de la seva vida a l\'Oest: Ranch Life and the Hunting Trail (La vida al ranxo i el sender de la ca\xc3\xa7a), The Hunting Trips of a Ranchman (Els viatges de la cacera d\'un home del ranxo), i The Wilderness Hunter (El ca\xc3\xa7ador a la terra salvatge). Les seves aventures intensives a l\'aire lliure i la p\xc3\xa8rdua del seu bestiar a l\'hivern dels anys 1886-1887 van influir les seves pol\xc3\xadtiques tocant a la conservaci\xc3\xb3 com al president dels Estats Units des del 1901 fins al 1909.\n_START_SECTION_\nEvoluci\xc3\xb3 del parc\n_START_PARAGRAPH_\nDespr\xc3\xa9s de la mort de Theodore Roosevelt el 1919, les badlands del riu Little Missouri de Dakota del Nord es van explorar per determinar llocs possibles per a un parc. Es van establir campaments del Cos Civil de Conservaci\xc3\xb3 (o el CCC, un projecte del New Deal) des del 1934 fins al 1941 a dues unitats actuals del parc. El CCC va construir diverses carreteres i altres estructures que encara es fan servir. L\'\xc3\xa0rea es va designar l\'\xc3\x80rea de Recreaci\xc3\xb3 Demostrativa de Roosevelt (Roosevelt Recreation Demonstration Area) el 1935. El 1946 va ser transferit al Servei de Pesca i Vida Silvestre dels Estats Units i va ser nomenat el Refugi Nacional de Vida Silvestre de Theodore Roosevelt (Theodore Roosevelt National Wildlife Refuge). El president Truman va establir el Parc National Commemoratiu a Theodore Roosevelt (Theodore Roosevelt National Memorial Park) el 25 d\'abril de 1947, l\'\xc3\xbanic parc nacional commemoratiu mai creat. El 1978 es van realitzar ajustos al superf\xc3\xadcie del parc i es va canviar la seva designaci\xc3\xb3 al Parc Nacional de Theodore Rooselvelt.\n_START_SECTION_\nActivitats\n_START_PARAGRAPH_\nLes dues unitats principals del parc tenen recorreguts paisatg\xc3\xadstics, apr\xc3\xb2ximadament 160 quil\xc3\xb2metres de senders per anar a peu i a cavall, i oportunitats de practicar l\'acampada. Hi ha tres c\xc3\xa0mpings desenvolupats: un a la Unitat Nord i dos a la Uniat Sud._NEWLINE_El parc \xc3\xa9s popular per anar d\'excursi\xc3\xb3 fora de pista. Els permisos per acampar fora de pista es poden obtenir a la Unitat Sud o la Unitat Nord als seus respectius Centres de Visitants. Ja que hi ha m\xc3\xa9s de 160 quil\xc3\xb2metres de senders, el parc \xc3\xa9s un lloc meravell\xc3\xb3s per anar d\'excursi\xc3\xb3, tot i que l\'aigua i l\'ombra es limiten al llarg dels senders._NEWLINE_Les prades del Servei Forestal es troben al voltant de les unitats del parc. La zona per tant compta amb cels nocturns foscos amb possibilitats excel\xc2\xb7lents d\'observar les estrelles i de vegades l\'aurora polar.\n_START_SECTION_\nFlora i fauna\n_START_PARAGRAPH_\nUna de les atraccions m\xc3\xa9s populars \xc3\xa9s observar la vida silvestre. El parc \xc3\xa9s la llar d\'una gran varietat de vida silvestre de les Grans Planes com els bisons, els cavalls ferals, els senglars, els uapit\xc3\xads, els muflons de les Muntanyes Rocalloses, els c\xc3\xa9rvols de Virg\xc3\xadnia, els c\xc3\xa9rvols mul, els gossets de la prada (Cynomys gunnisonium nocterna) i almenys 186 esp\xc3\xa8cies d\'aus incloent l\'\xc3\xa0guila daurada, el gall de les praderies de cua llarga, i el gall dindi salvatge. Els bisons poden ser perillosos i els visitants per aix\xc3\xb2 deuen mantenir una dist\xc3\xa0ncia determinada d\'ells. Els bisons, uapit\xc3\xads i muflons es van reintroduir amb \xc3\xa8xit al parc._NEWLINE_El paisatge canvia constantment en relaci\xc3\xb3 amb les estacions. La gespa bruna domina des de finals de l\'estiu fins a l\'hivern, per\xc3\xb2 esclata en color verd al comen\xc3\xa7ament de l\'estiu, juntament amb centenars d\'esp\xc3\xa8cies de plantes i flors. L\'hivern pot ser una escena bonica amb la neu que cobreix el terreny i que bloqueja el parc, un paisatge que Theodore Roosevelt va anomenar "un estatge amb una desolaci\xc3\xb3 de ferro."\n_START_SECTION_\nAspectes culturals i llocs d\'inter\xc3\xa8s\n_START_PARAGRAPH_\nLes badlands van ser de gran import\xc3\xa0ncia en la vida de Theodore Roosevelt, i el parc commemora seves contribucions a la conservaci\xc3\xb3 dels recursos naturals dels Estats Units de diverses maneres. Un museu a la Unitat Sud ofereix exhibicions sobre Theodore Roosevelt i els seus dies als ranxos. La Maltese Cross Cabin \xc3\xa9s oberta al p\xc3\xbablic tot l\'any al Centre de Visitants._NEWLINE_El Elkhorn Ranch es troba en una \xc3\xa0rea remota del parc, 56 quil\xc3\xb2metres al nord de Medora, amb acc\xc3\xa9s per camins de grava. Els guardaboscos o guardaparcs (park rangers) s\xc3\xb3n la millor font per a les condicions actuals i les rutes millors per viatjar al ranxo. La fundaci\xc3\xb3 de la casa del ranxo i altres edificis s\'han conservat, tot i que hi ha altres seccions de la cabina que es van retirar despr\xc3\xa9s que Roosevelt va abandonar el ranxo. Les amenaces a Elkhorn inclouen el desenvolupament petrolier a les terres adjacents, les intrusions visuals i la contaminaci\xc3\xb3 ac\xc3\xbastica de les instal\xc2\xb7lacions petrolieres i del tr\xc3\xa0nsit._NEWLINE_La ciutat de Medora, a l\'entrada de la Unitat Sud, ofereix un ambient aut\xc3\xa8ntic de l\'Oest, amb voreres de fusta, geladeries tradicionals del segle IXX i passejades en dilig\xc3\xa8ncia. Hi ha diversos museus i al Burning Hills Amphitheather cada nit es presenta la "Medora Musical."\n_START_SECTION_\nGesti\xc3\xb3 del parc\n_START_PARAGRAPH_\nEl Servei de Parcs Nacionals mant\xc3\xa9 un ramat de cavalls ferals al parc. Els seus l\xc3\xadmits s\xc3\xb3n encerclats per una barrera de filferro d\'una al\xc3\xa7ada de 2,1 metres constru\xc3\xafda per mantenir els cavalls i bisons salvatges dins del parc i la ramaderia comercial fora del parc. Altres animals s\xc3\xb3n capa\xc3\xa7os de passar travessar la tanca en determinats llocs previstos a aquest efecte._NEWLINE_Els funcionaris del parc gestionen les poblacions del bisons, cavalls i uapit\xc3\xads per mantenir un ecosistema equilibrat. Els bi\xc3\xb2legs tamb\xc3\xa9 vigilen els gossets de la prada, tot i que el parc nom\xc3\xa9s controla la seva poblaci\xc3\xb3 en els casos en qu\xc3\xa8 suposen una amena\xc3\xa7a als edificis o la salut humana.'